Nr. 10 077/20.09.2021

**DISPOZIȚIE**

**privind procesul de acordare a burselor**

**în semestrul I al anului universitar 2021-2022**

Având în vedere măsurile adoptate la nivel național pentru prevenirea răspândirii infecției cu SARS-CoV-2, precum și deciziile Universității Babeș-Bolyai cu privire la modalitățile de desfășurare a activităților didactice în anul universitar 2021-2022, Comisia de Burse a Universității Babeș-Bolyai emite prezenta

**DISPOZIȚIE**

1. Procesul de acordare a burselor pentru semestrul I al anului universitar 2021-2022 se va desfășura conform Calendarul de desfășurare a procesului de acordare a burselor și a prevederilor prevăzute în Regulamentul de acordare a burselor pentru studenți – ciclurile de studii licență și masterat aprobat prin Hotărârea Senatului nr. 67 din 14.06.2021.
2. Cererile și dosarele pentru toate categoriile de bursă pot fi depuse și prin mijloace electronice de către studenții universității.
3. Pentru depunerea dosarelor de bursă prin mijloace electronice se va accepta oricare format de reproducere fidelă a documentelor.
4. La depunerea prin mijloace electronice, dosarele de bursă vor fi însoțite de o declarație pe proprie răspundere a studentului (anexată prezentei dispoziții) referitoare la conformitatea documentelor și la angajamentul cu privire la înaintarea acestora în condițiile articolului 9 din prezenta dispoziție.
5. Depunerea documentelor prin mijloace electronice se poate realiza prin accesarea paginii de internet <https://burse.inscrieri.ubbcluj.ro/> , parcurgând următorii pași:
	1. Realizarea dosarului de bursă cu documentația necesară prevăzută în Regulamentul de burse;
	2. Toate documentele semnate și datate vor fi arhivate într-o arhivă de tip zip;
	3. Arhiva se va încărca utilizând formularul de la adresa <https://burse.inscrieri.ubbcluj.ro/> ;
	4. În cazul neclarităților privitoare la documente din dosar se va lua legătura cu studentul utilizând datele de contact disponibile.
6. Pentru evitarea oricăror confuzii ulterioare, studenții vor păstra recipisa de confirmare a depunerii dosarului.
7. Facultățile vor introduce datele referitoare la burse în Academic Info/Evidența școlară/Situații/Burse astfel încât datele să poată fi preluate în programul de burse la Serviciul Social.
8. Listele beneficiarilor de burse se vor genera obligatoriu din Academic Info/Evidența școlară/Situații/Burse/Repartizare burse. Listele cu studenții bursieri se vor transmite spre aprobare Comisiei de burse pe universitate **într-un singur exemplar**.
9. De îndată ce situația epidemică generală va permite și studenții vor participa față în față la activitățile educaționale, aceștia vor depune documentele încărcate electronic în baza prezentei dispoziții și în format fizic.
10. Prezenta se comunică prin afișare pe paginile de internet ale Universității și ale facultăților la secțiunile dedicate burselor, precum și prin grija Prefectului studenților cu ajutorul mijloacelor de comunicare specifice.

Președintele Comisiei de Burse,

Prorector prof. dr. Dan-Tudor LAZĂR

**DECLARAŢIE**

Subsemnatul/subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat(ă) în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de student al Facultății de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a Universității Babeș-Bolyai din Cluj-Napoca, solicitant/ă al/a bursei \_\_\_\_\_\_\_\_\_\_\_\_\_ în semestrul \_\_\_\_\_ al anului universitar \_\_\_\_\_\_\_\_\_\_\_\_\_, având în vedere opțiunea exprimată de a depune dosarul de bursă prin mijloace electronice, declar pe proprie răspundere:

1. Toate documentele depuse prin mijloace electronice în cadrul dosarului de bursă sunt corecte și conforme, iar conținutul lor nu a fost alterat în niciun mod.

2. De îndată ce situația epidemică generală va permite și activitățile educaționale se vor derula față în față, voi depune și în format fizic documentele încărcate electronic în cadrul dosarului de bursă.

Prin semnarea prezentei declarații înțeleg pe deplin că Universitatea Babeș-Bolyai din Cluj-Napoca este în drept să întreprindă orice demersuri pentru realizarea angajamentelor subsemnatului/ei.

Nume şi prenume: \_\_\_\_\_\_\_\_\_\_\_\_\_\_\_\_\_\_\_\_\_

Dată: \_\_\_\_\_\_\_\_\_\_\_\_\_\_\_\_\_\_\_\_

Semnătură: \_\_\_\_\_\_\_\_\_\_\_\_\_\_\_